Diari Oficial de la Generalitat Valenciana


Sumari del DOGV 6074, del 07-08-2009 (2009/8918)

Ressenya de la Resolució de 3 de juliol de 2009, de la Direcció General de Transports i Logística, per la qual es modifiquen les concessions dels servicis de transport públic regular i permanent de viatgers per carretera Alacant-Elx-Crevillent (CVA-014), Alacant-Torrellano (CVA-020) i Elx-Arenales del Sol (CVA-029).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8918


Data del document
:   03-07-2009

Organisme emissor
:   Conselleria d'Infraestructures i Transport

Tipus de document
:   Anunci

Descriptors 

:   * Elx
    * Crevillent
    * Alacant
    * transport de viatgers
    * transport per carretera
    * transport públic

Ressenya de la Resolució de 3 de juliol de 2009, de la Direcció General de Transports i Logística, per la qual es modifiquen les concessions dels servicis de transport públic regular i permanent de viatgers per carretera Alacant-Elx-Crevillent (CVA-014), Alacant-Torrellano (CVA-020) i Elx-Arenales del Sol (CVA-029). [2009/8918]  
Per Resolució de 3 de juliol de 2009, de la Direcció General de Transports i Logística, s'ha aprovat la reestructuració dels servicis de les concessions de transport públic regular i permanent de viatgers per carretera Alacant-Elx-Crevillent (CVA-014), Alacant-Torrellano (CVA-020) i Elx-Arenales del Sol (CVA-029) a instàncies de les empreses titulars de les esmentades concessions Ángel Mariano Mollá, SA, i automòbils La Alcoyana, SA, i de conformitat amb el que establix l'article 59, paràgraf 5, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa públic el següent:  
En la concessió CVA-014 s'ha autoritzat la incorporació dels trànsits segregats de la concessió de la seua titularitat CVA-020, Torrellano-Alacant (estacions) i Torrellano-Casas Tío Mariano, la creació de 2 noves rutes (ruta 3: Crevillent-Elx-Alacant (per via Parc) i ruta 4: Elx-Alacant (per via Parc) per a la utilització de nova infraestructura via Parc d'Alacant, la incorporació en la matriu de trànsits de polígon parc industrial d'Elx i la correcció d'una errada material del títol de la concessió en l'itinerari de la ruta Torrellano-Bacarot-Alacant.  
En la concessió CVA-020 s'ha autoritzat la segregació de trànsits Torrellano-Alacant (estacions) i Torrellano-Casas Tío Mariano, Torrellano-aeroport de l'Altet i l'aplicació d'una tarifa especial en la ruta núm. 1 Alacant-aeroport (N-332/N-338).  
En la concessió CVA-029 s'ha autoritzat la incorporació del trànsit segregat de la CVA-020 entre Torrellano-aeroport de l'Altet en la CVA-029.  
Contra l'esmentada resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures i Transport en el termini d'un mes, comptador a partir de l'endemà de la notificació o publicació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que puga exercitar qualsevol altra acció que es crega oportuna.  
València, 21 de juliol de 2009.- El director general de Transports i Logística: Vicente Dómine Redondo.